Ángel Romero

Ángel Rodrigo Romero Villamayor (sündinud 4. juulil 1992 Fernando de la Moras) on Paraguay jalgpallur, kes mängib vasaku äärepoolkaitsjana Brasiilia kõrgliigaklubis Corinthians ja Paraguay jalgpallikoondises.

Ta alustas klubikarjääri Paraguay klubis Cerro Porteño, debüteerides Paraguay kõrgliigas 2011. aastal. 2013. aastal valiti Romero Paraguay aasta jalgpalluriks.

Aastatel 2014–2018 mängis ta Brasiilia kõrgliigaklubis Corinthians, kellega tuli aastatel 2015 ja 2017 Brasiilia meistriks.

Aastatel 2019–2021 mängis Romero Argentina kõrgliigaklubis San Lorenzo ja 2022. aastal Mehhiko kõrgliigaklubis Cruz Azul.

2023. aasta jaanuaris naasis ta Corinthiansi, kellega sõlmis kaheaastase lepingu.https://www.transfermarkt.com/angel-romero/profil/spieler/262262 (vaadatud 1.8.2023)

Paraguay jalgpallikoondises tegi Romero debüüdi 6. septembril 2013 MM-i valikmängus Boliivia vastu. Koondisekarjääri esimese värava lõi ta 14. novembril 2014 sõprusmängus Peruu vastu. Ta kuulus Paraguay koondisse 2021. aasta Copa Américal, kus lõi esimeses alagrupimängus kaks väravat Boliivia vastu.

Tema kaksikvend Óscar Romero on samuti jalgpallur.

 Saavutused 
Corinthians
Campeonato Brasileiro Série A: 2015, 2017
Campeonato Paulista: 2017, 2018
Cruz Azul
Supercopa de la Liga MX: 2022

Kategooria:Paraguay jalgpallurid
Kategooria:Sport Club Corinthians Paulista mängijad
Kategooria:Cruz Azuli mängijad
Kategooria:Campeonato Brasileiro Série A mängijad
Kategooria:Sündinud 1992